Osvrt učenika na iskustvo mobilnosti u projektu E\_NET

*Mobilnost u Sevilli ispunila je sva moja očekivanja. Poboljšao sam znanje engleskog jezika, naučio malo španjolskog i upoznao način rada u inozemnoj tvrtci.Stručnu praksu radili smo u tvrtki The Game Kitchen gdje smo naučili crtati i modelirati u programu Autodesk Maya. Mobilnost mi je donijela nova životna iskustva: upoznao sam novu državu, jezik, kulturu, običaje, način života, kulturne i prirodne znamenitosti.*

*Svakako bi preporučio sudjelovanje u projektima mobilnosti učenicima Tehničke škole jer se kroz projekt najbolje možemo upoznati sa načinom rada u inozemnoj tvrtki, načinu života i steči nova životna iskustva. Jako sam zahvalan Tehničkoj školi Slavonski Brod jer mi je pružila priliku za sudjelovanje u projektu E\_NET.*

*Mobilnost u Španjolsku je najbolji i najljepši način nagrade moga rada i uzornog vladanja kroz četiri godine školovanja.*

*Učenicima bih preporučio da se trude i rade te da budu jako uspješni u svom cilju i da se uključe u razne aktivnosti naše škole kako bi se mogli natjecati za buduće projekte i na kraju da znaju da rezultat kao i nagrada sigurno neće izostati.*

Marko Lubina, 4.F

*Iskustva iz Španjolske za mene su vjerovatno jedna od najbitnijih do sada. Prije mobilnosti iskreno se nisam nadao da će sve tako dobro ispasti. U Španjolskoj sam sa svojom grupom radio na projektu izrađivanja bespilotnih letjelica (dronova ) gdje sam naučio razne nove stvari koje su usko vezane za dronove, ali i usavršio svoje govorne vještine vezane za engleski jezik. Mislim da će mi ovo iskustvo puno značiti u budućnosti i da će mi puno pomoći pri traženju posla ili daljnjem školovanju. Nakon ove mobilnosti smatram da bi svi učenici trebali sudjelovati u ovakvim aktivnostima zato što se ovakvo iskustvo ne može nadomjestiti bilo kakvom praksom u školi. U Španjolskoj nije sve bilo vezano samo za rad, bilo je tu puno slobodnog vremena koje smo provodili istaživajući grad ili jednostavno odmarali i uživali u sobama koje su stvarno bile odlične (nisam se nadao tako dobrom smještaju). Bilo je tu puno situacija koje vjerovatno nikad neću zaboraviti. Mogu se zahvaliti i Tehničkoj školi i svojim pratiteljima uz koje je sve bilo lako, rješavali su sve i bili su vrlo susretljivi vezano uz sva pitanja i probleme koje smo imali.*

*Svim učenicima mogu preporučitit da se uključe u razne aktivnosti kako bi imali bolje šanse da budu kandidati za sljedeću mobilnost jer ovakvo iskustvo se nigdje ne može kupiti. Mogu reći još samo da učenje nije uzalud i da se trud ponekad stvarno višestruko isplati.*

Josip Pejić 3.B

*Projekt Tehničke škole Slavonski Brode "E\_NET" mi se jako svidio. Prvenstveno iz razloga što sam naučio jako puno toga novog te isprobao u praksi. Stručnu praksu sam obavljao u području solarne tehnologije te u ova dva tjedna, koliko sam tamo proveo, naučio sam puno toga vezanog uz solarnu tehnologiju. To područje me osobno jako interesira i vjerovatno će biti usmjerenje moga budućeg obrazovanja. Uz to što sam puno toga vidio i naučio uvjerio sam se u svoje predznanje koje sam stekao u Tehničkoj školi Slavonski Brod koju pohađam.*

*Sudjelovanje na projektima mobilnosti bi preporučio svim učenicima jer je ovo jedna prilika gdje se može puno naučiti, vidjeti drugačiju kulturu i upoznati nove interesantne ljude.*

Petar Grubišić, 4.D

*Projekt mobilnosti Erasmus+ je odličan projekt za mlade. Navedeni projekt je ispunio sva moja očekivanja pa čak i više. Na stručnoj praksi sam naučio mnoge stvari koje će mi biti potrebne u budućnosti i taj projekt mi je pomogao u odabiru fakulteta. Radio sam stručnu praksu iz područja solarne tehnologije. Cijeli projekt je dobro organiziran i proveden bez ikakvih problema. Putovanje je bilo zanimljivo i smještaj je bio dobar. Sve što sam naučio u Tehničkoj školi Slavonski Brod mi je pomoglo u stručnoj praksi, posebice stručni predmeti i engleski jezik. Organizacija u Španjolskoj je odlična, mentori i voditeljica su jako ljubazni. Smatram da bi ovaj projekt trebalo više promovirati mladim ljudima i učenicima jer se može jako puno naučiti i dobiti dragocjeno iskustvo boravka u zemaljama EU. Preporučio bih ostalim učenicima da budu uspješni u školi i da se uključe u sve aktivnosti kako bi se mogli natjecati za razne projekte. Najviše me dojmila kultura i dobro ponašanje domaćina isto kao i njihova ljubaznost prema turistima.*

Marko Krajinović, 4.D

*Ovaj projekt je u potpunosti ispunio moja očekivanja te ih čak i nadmašio. Radio sam stručnu praksu u programu Autodesk Maya (3D modeliranje). Ovaj projekt mi je omogučio da upoznam nove ljude, novu kulturu te drugačiji način života. Smatram da bi i ostali učenici trebali iskoristiti priliku za sudjelovanje u ovakvim projektima koji će im proširiti horizonte i način razmišljanja.Tehnička Škola Slavonski Brod je bila organizator ovoga projekta te za nju imam samo pohvale. Poruka ostalim učenicima ove škole je da pokušaju ostvariti što bolji uspijeh i ocijene iz stručnih predmeta kako bi i oni mogli u budućnosti postati dio jednog ovakvog projekta.*

*Odličan dojam na mene ostavio je naš mentor Lolo koji je na nas u ova dva tjedna uspio kroz opuštenu atmosferu prenjeti veliku količinu znanja.*

Tvrtko Lovrić, 4.F

*Praksa je nadmašila moja očekivanja te je promijenila neka moja stajališta i razmišljanja. Radio sam 3D programiranje u The Game Kitchen. Svi učenici bi se definitivno trebali natjecati za sudjelovanje u ovakavom projektu jer će steći nova iskustva, upoznati različite ljude i novu kulturu. Želio bih pohvaliti našeg organizatora, Tehničku školu koja nam je maksimalno olakšala sudjelovanje u projektu.*

Adam Bošnjak, 4.F

*U Španjolskoj, u sklopu Erasmus+ projekt mobilnosti, radili smo stručnu praksu na kojoj smo učili sastavljati dronove i upravljati sa njima. Moja su očekivanja ispunjena jer sve što sam se nadao da ću savladati u vezi prakse sam savladao i mislim kako će mi to pomoći u daljnjem životu. Smatram da bi se ostali učenici trebali truditi da budu uspješni u školi tako da imaju priliku sudjelovati u projektima sličim ovome. Tehnička škola Slavonski Brod, koja nam je bila organizator, nas je vrlo dobro pripremila za ovaj projekt sa potrebnim znanjem iz struke i engleskoga jezika. Meni se osobno najvise dojmio opušteni način rada na praksi i arhitektura Seville.*

Zvonimir Tančinec, 3.C

*Nakon dva tjedna provedena u Španjolskoj, mogu reći da su moja očekivanja ne samo ispunjena, nego su bila mala u odnosu na ono što nam je pruženo. Ovo je jedno nevjerojatno iskustvo koje će se odraziti na moj život u budućnosti. Osim stečenog znanja, upoznao sam nevjerojatne ljude i sklopio nova prijateljstva. Želim se zahvaliti Tehničkoj školi koja nam je pružila ovu priliku, želim se zahvaliti i našim voditeljima tijekom boravka u Sevilli. Ovo je bilo predivno iskustvo i prilika za stjecanjm novih znanja. Svakako se želim obratiti ostalim učenicima i poručiti im da uvijek budu otvoreni za nove prilike i da ne propuštaju priliku sudjeovanju u projektima mobilnosti. Nemojte se ustručavati prijaviti na sudjelovanje u projektu. To je odlična prilika za unapređenje svoga znanja i velika pomoć pri zapošljavanju.*

Nikola Petrić, 4.F

*Obavljanje stručne prakse u Španjolso je bilo odlično. Sam grad Sevilla je predivan povjesni grad, pun zanimljivih ljudi i građevina. Stručnu praksu sam obavljao u firmi The Game Kitchen koja me*

*podučavala 3D kreiranju u programu Autodesk Maya. Tehnička škola je obavila izvrsnu organizaciju puta i smještaj u Sevilli. Ovo je odlična prilika za svakog učenika jer može svakoga poučiti kako je to ići na stručnu praksu, snalaziti se u velikom gradu i najbolje u svega, pomoći pojedincu da odluči kojim smjerom želi krenuti u životu. Smatram da ovakvi projekti mogu motivirati svakog učenika u učenju te sudjelovanju na ostalim aktivnostima škole jer doprinose osobnom razvoju u svakom pogledu, a najviše u stručnom, psihološkom i socijalnom.*

Leonardo Lučić, 3.F